L’Ajuntament de Burjassot fa públiques les bases per a la concessió de diferents subvencions i premis
2025-07-24

L’Ajuntament de Burjassot ha fet públiques, en el Tauler d’Anuncis i en el Portal de Transparència, les bases de les convocatòries de diferents subvencions i premis que es poden sol·licitar des de hui mateix, 12 de juliol de 2024.

D’una banda, s’ha publicat la convocatòria d’ajudes destinades a la formació en ensenyaments artístics (música i dansa) de xiquets i xiquetes entre 6 i 14 anys per a l’exercici 2024. El termini de presentació de sol·licituds és des del dia 12/07/2024 fins al dia 01/08/2024.

Així mateix, s’ha publicat la convocatòria de subvencions en matèria d’esports, destinades a fer costat als clubs i entitats esportives de Burjassot per l’organització i desenvolupament de projectes esportius per a l’exercici 2024. El termini de presentació de sol·licituds és també des del dia 12/07/2024 fins al dia 01/08/2024.

Finalment, també s’ha fet pública la convocatòria de Premis destinats a xiquets i xiquetes esportistes que participen en competicions, per a l’exercici 2024. El termini de presentació de sol·licituds en este cas és des del dia 12/07/2024 fins al dia 15/09/2024.